Projektas

|  |  |  |
| --- | --- | --- |
|  | **Šilutės rajono savivaldybėS TARYBA** |  |
| **SPRENDIMAS**  **DĖL SUTIKIMO PERIMTI VALSTYBĖS TURTĄ** |

2019 m. vasario d. Nr.

Šilutė

Vadovaudamasi Lietuvos Respublikos vietos savivaldos įstatymo 6 straipsnio 13 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu,  12 straipsnio 1 dalimi ir atsižvelgdama į Macikų socialinės globos namų 2019-02-14 raštą Nr. 1-78, Šilutės rajono savivaldybės taryba n u s p r e n d ž i a:

1. Sutikti perimti Šilutės rajono savivaldybės nuosavybėn savarankiškajai savivaldybių funkcijai įgyvendinti valstybei nuosavybės teise priklausantį ir šiuo metu Macikų socialinės globos namų patikėjimo teise valdomą nekilnojamąjį turtą – Šilutės r. sav., Šilutės sen., Macikų k., Vilties g. 2, esantį sandėlio pastatą (unikalus numeris 8893-9002-2018, bendras plotas 146,17 kv. m).

2. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti Savivaldybės vardu sprendime nurodyto turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Sigitas Šeputis

2019-02-

|  |  |  |  |  |  |
| --- | --- | --- | --- | --- | --- |
| V. Pozingis  2019-02-18 |  | Ž. Targonskienė  2019-02-18 | S.Dilertienė  2019-02-18 | Z. Tautvydienė  2019-02-18 | V. Stulgienė  2019-02-18 |
| Rengė  Daiva Thumat, (8 441) 79 210, el. p. daiva.thumat@silute.lt  2019-02-18 | | | | | |

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL SUTIKIMO PERIMTI VALSTYBĖS TURTĄ“**

2019 m. vasario 18 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Sutikti perimti Šilutės rajono savivaldybės nuosavybėn savarankiškajai savivaldybių funkcijai įgyvendinti valstybei nuosavybės teise priklausantį ir šiuo metu Macikų socialinės globos namų patikėjimo teise valdomą nekilnojamąjį turtą - Šilutės r. sav., Šilutės sen., Macikų k., Vilties g. 2, esantį sandėlio pastatą (unikalus numeris 8893-9002-2018, bendras plotas 146,17 kv. m).* |
| ***2. Kaip šiuo metu yra sureguliuoti projekte aptarti klausimai.*** |
| *Vadovaujantis* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *6 straipsnio 13 punktu, viena iš savarankiškųjų savivaldybės funkcijų yra gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra).*  [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=453733) *6 straipsnio 2 punktu, Savivaldybė turtą įgyja savivaldybės tarybos sutikimu perimdama valstybės turtą savivaldybių savarankiškosioms ir priskirtosioms (ribotai savarankiškoms) funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus.*  *Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=453733) *12 straipsnio 1 dalimi - savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos.*  *Macikų socialinės globos namai pateikė Šilutės rajono savivaldybei 2019-02-14 raštą Nr. 1-78, kuriuo sutiko perduoti Savivaldybės nuosavybėn sprendimo projekte nurodytą Šilutės r. sav., Šilutės sen., Macikų k., Vilties g. 2, esantį sandėlio pastatą (unikalus numeris 8893-9002-2018, bendras plotas 146,17 kv. m). Šis nekilnojamasis turtas savivaldybei reikalingas Lietuvos Respublikos vietos savivaldos įstatymo 6 straipsnio 13 punkte nurodytai savarankiškajai funkcijai įgyvendinti.*  *Atsižvelgiant į Lietuvos Respublikos Ministro Pirmininko 2018-07-04 potvarkiu Nr. 126 sudarytos tarpžinybinės darbo grupės Macikų lagerių sutvarkymui organizuoti siūlymą, Šilutės r. sav., Šilutės sen., Macikų k., Vilties g. 2, esantį sandėlio pastatą numatoma priskirti Macikų lagerių objektams. Macikų lagerių kompleksas nėra tinkamai sutvarkytas ir pritaikytas lankymui, nėra galimybių susipažinti su jo istorija tiek Lietuvos gyventojams, tiek užsienio turistams, darbo grupė siūlo šiuo metu Macikų globos namų teritorijoje esantį sandėlio pastatą (buvusią lagerių pirtį) ir šalia esančią 0,5 ha teritoriją priskirti Macikų lagerių kompleksui.* |
| ***3. Kokių pozityvių rezultatų laukiama.*** |
| *Šilutės r. sav., Šilutės sen., Macikų k., Vilties g. 2, esantis sandėlio pastatas bus pritaikytas Macikų lagerių istorijos pažinimo ir edukacijos centrui, o šalia esanti teritorija – monumento aukų atminimui įamžinti statybai ir ceremonijų vietai įrengti bei edukacinei veiklai plėtoti, teritorijoje bus vykdomi archeologiniai tyrimai.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių bei keistinų aktų nėra; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Šilutės rajono savivaldybės administracijos Kultūros skyriaus prašymas.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Macikų socialinės globos namų; Šilutės r. sav., Šilutės sen., Macikų k., Vilties g. 2;* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga* [*pridedama*](TUR06priedas.pdf)*.* |

*Ūkio skyriaus Turto poskyrio vyriausioji specialistė Daiva Thumat*